Vahendite all pean ma silmas nii riistvara kui ka tarkvara, kusjuures mõlema kategooria alla kuulub ehk  rohkem asju, kui inimesed tavaliselt mõtlevad. Näiteks on monitori suurus produktiivsuse seisukohalt enamasti olulisem kui protessori kiirus, tarkvara alla ei kuulu mitte ainult kompilaator/debugger, vaid ka hulk muid vidinaid profileerijatest source controlini jne.  Valede/kehvade vahendite valik on vahel põhjustatud kliendi veidratest soovidest, vahel teadmatusest, vahel ihnsusest. Olen ise kogenud variante kõigist, igal korral katastroofiliste tagajärgedega, halvimal juhul neist kulus teatud  ülesannete sooritamiseks julgelt terve kuu, kui korralike vahenditega oleks läinud loetud päevad.